Larsmo

Larsmo (finsk: Luoto) er en kommune i landskapet Österbotten i Finland. Kommunen har en befolkning på 4 409 og et areal på 170 km², hvorav 138,7 km² er land. Larsmo grenser til kommunene Jakobstad, Pedersöre, Kronoby og Karleby.

Larsmo er en enspråklig svensk kommune – svensk er morsmål for 92,8 % av befolkningen.

Larsmo består av over 360 øyer, hvorav Larsmo og Eugmo er de største. Disse er forbundet med Karleby i nord og Jakobstad i sør via de sju broarnas väg. Båtbyggeri er en viktig næringsvei i kommunen. Her finnes blant andre Baltic Yachts, som bygger seilbåter i karbonfiber, og Bella-Veneet som bygger motorbåter i glassfiber.

Om lag 40 % av kommunens innbyggere er læstadianere, noe som setter sitt preg på bygdekulturen.

Referanser

Eksterne lenker 

Kommuner i Österbotten